SK
23.5.2023
Úradný vestník Európskej únie
L 135/57
b) Skúšky základných znalostí musia byť v súlade so štandardom stanoveným v doplnku II (vzťahuje sa na preukazy spôsobilosti kategórie A, B1, B2, B2L, B3 a C) alebo v doplnku VIII (vzťahuje sa na preukazy spôsobilosti kategórie L) k tejto prílohe a vykonáva ich jeden z týchto subjektov: 1. organizácia pre výcvik oprávnená v súlade s prílohou IV (časť 147); 2.
príslušný orgán; 3. v prípade preukazov kategórie L iná organizácia odsúhlasená príslušným orgánom.
c) Skúšky základných znalostí boli absolvované do desiatich rokov pred predložením žiadosti o preukaz spôsobilosti technika údržby lietadiel alebo o doplnenie kategórie alebo podkategórie do takéhoto preukazu spôsobilosti.
Ak skúšky základných znalostí neboli absolvované v rámci uvedenej lehoty desiatich rokov, žiadateľ môže zápočty skúšok zo základných znalostí získať aj v súlade s písmenom d).
Požiadavka desaťročnej platnosti sa vzťahuje na skúšky z každého jednotlivého modulu s výnimkou skúšok z modulov, ktoré kandidáti úspešne absolvovali v rámci získavania preukazu spôsobilosti inej kategórie a preukaz spôsobilosti už bol vydaný.
d) Žiadateľ môže požiadať príslušný orgán o úplné alebo čiastočné zápočty v súvislosti s požiadavkami na základné znalosti v prípade: 1. skúšok zo základných znalostí, ktoré kandidáti úspešne absolvovali viac ako 10 rokov pred podaním žiadosti o preukaz spôsobilosti technika údržby lietadiel [pozri písmeno c)]; 2. akéhokoľvek iného vnútroštátneho technického výcviku a skúšky, ktoré príslušný orgán považuje za rovnocenné so zodpovedajúcimi požiadavkami na základné znalosti uvedenými v tejto prílohe.
Žiadateľ poskytne dôkaz o udelených zápočtoch odkazom na správu o zápočte skúšky schválenú príslušným orgánom v súlade s oddielom B podčasťou E tejto prílohy III (časť 66).
e) Kurz základného výcviku bez modulov 1 a 2 doplnku I k tejto prílohe sa považuje za úplný kurz základného výcviku schválený v súlade s prílohou IV (časť 147), len ak žiadateľ následne preukáže znalosť týchto modulov skúškou a získa zápočet od príslušného orgánu.
f) Držiteľ preukazu spôsobilosti technika údržby lietadiel, ktorý žiada o doplnenie inej kategórie alebo podkategórie, skúškou doloží úroveň znalostí, ktorá zodpovedá príslušným tematickým modulom v súlade s doplnkom I (pre preukazy spôsobilosti kategórie A, B1, B2, B2L, B3 a C) alebo doplnkom VII (pre preukazy spôsobilosti kategórie L).
V doplnku IV sa podrobne opisujú moduly doplnku I (pre preukazy spôsobilosti kategórie B1, B2, B2L, B3 a C) alebo doplnku VII (pre preukazy spôsobilosti kategórie L) požadované na doplnenie novej kategórie alebo podkategórie do existujúceho preukazu spôsobilosti vydaného v súlade s touto prílohou.“
6.
Ustanovenie 66.A.30 sa mení takto: a) V písmene a) bode 2b sa vypúšťa druhý a tretí odsek.
b) Písmeno a) body 3, 4 a 5 sa nahrádzajú takto: „3.
Pre kategóriu C vzhľadom na zložité motorové lietadlá: i)
tri roky praxe vo vykonávaní práv kategórie B1.1, B1.3 alebo B2 ako podporný personál alebo podporný personál a osvedčujúci personál v súlade s ustanovením 145.A.35 prílohy II (časť 145) v organizácii vykonávajúcej údržbu, a to vykonávaním činnosti údržby zložitých motorových lietadiel, vrátane 12-mesačnej praxe ako podporný personál v údržbe na technickej základni; alebo